Република Србијa

Општина Ивањица

Број: 404-2-1/2019-3

Датум: 31.01.2019.године

И В А Њ И Ц А

**Предмет:** Одговор по захтеву за додатне информације и појашњења

На основу члана 63. став 3. Закона о јавним набавкама („Сл.гл.РС“ бр. 124/2012, 14/2015 и 68/2015), Наручилац Општина Ивањица, улица Венијамина Маринковића број 1, у отвореном постуку јавне набавке број: 404-2-1/2019, чији је предмет набавка радова на уређењу водотока Савића потока у Ивањици, поступајући по захтеву заинтересованог лица, доставља одговор по захтеву за додатне информације и појашњења:

**Питање:**

Наручилац је под тачком *9.1. Захтеви у погледу начина,* рока и услова плаћања конкурсне документације прописао начин плаћања у виду аванса 30% вредности понуде и захтевао обавезу достављања оригинал писма о намерама банке за издавање банкарске гаранције за пoвpaћај авансног плаћања, обавезујућег карактера. Овим путем указујемо Наручиоцу да овакав вид условљавања обавеза понуђача онемогућава понуђаче да поднесу прихватљиву понуду имајући у виду члан 3. став 1. тачка 33), а посебно имајући у виду следеће чињенице:

Ми као понуђачи смо способни да извршимо предмет јавне набавке и без аванса и дефинисање обавезе узимања аванса беспотребно условљава обавезе понуђача у предметном поступку јавне набавке, повећава трошкове понуђача и вредност јавне набавке, чиме се крши основно и циљно начело јавних набавки — начело економичности (Наручилац је дужан да у поступку јавне набавке прибави добра, услуге или радове одговарајућег квалитета имајући у виду сврху, намену и вредност јавне набавке). Такође, овај услов беспотребно искључује поједине понуђаче (услов није нужан) који због дужих процедура одобравања средстава обезбеђења од стране банака и огромних трошкова у виду заробљавања депозита нису у могућности да добију тражено писмо о намерама у року за подношења понуда. Предлажемо да наручилац измени конкурсну документацију и аванс предвиди као опцију за Понуђача, а последично и достављање писма о намерама за пoвpaћaj аванса (да сам Понуђач, уколико му је потребно за финансирање набавке упише износ аванса од 0 до 30%), а не као обавезу. На овај начин Наручилац he испоштовати члан 10. 3JH — начело конкуренције које га обавезује да у поступку јавне набавке омогући што вeћy конкуренцију једанк положај свим понуђачима имајући у виду члан 12. 3JH.

.

**Одговор:**

У складу са чланом 61. Закона о јавним набавкама, Наручилац може у конкурсној документацији да наведе врсту средстава финансијског обезбеђења којим понуђачи обезбеђују испуњење својих обавеза у поступку јавне набавке, као и испуњење својих уговорних обавеза, односно за повраћај авансног плаћања.

У складу са наведеним, овако дефинисања могућност наручиоца не спада у дискриминаторске услове.

 Наручилац

 ОПШТИНА ИВАЊИЦА